Notum sit vobis, quod ego Amblardus et filius meus Johannes vendimus vobis monachis Cluniensibus campum qui est situs in pago Matisconensi, in villa Besorniaco, ultra Vuanda; terminat a mane terra Sancti Petri, a medio die via publica, a sero de ipsa hereditate, a circio iterum Sancti Petri. Habet in latum perticas IIII, et de una fronte muro manufacto, et de alia parte via publica; et accipimus a vobis pretium valente solidos II et IIII denarios, et dehinc supradicti monachi faciant quicquid facere voluerint. Actum Besorniaco publice. S. Amblardi et filii ejus Johannis, qui venditionem hanc fecerunt et firmari rogaverunt. S. Ingelgerii, Ansierii, Aremberti, Ingelfredi, Ingelbaldi. Data mense aprili, regnante Hugone rege anno VII. Euvrardus levita scripsit.